На основу Програма мера подршке за спровођење пољопривредне политике и политике руралног развоја за подручје територије општине Аранђеловац за 2020.годину од 22.05.2020 бр 06-295/2020-01-2 , општинско Веће општине Аранђеловац расписује

# К О Н К У Р С

ЗА МЕРУ ПОДРШКЕ НАБАВЦИ ПОЉОПРИВРЕДНЕ

МЕХАНИЗАЦИЈЕ И ОПРЕМЕ

Средства овог конкурса су планирана за модернизацјиу и унапређење техничке оппремљености пољопривредних газдинстава и то у виду мере подршке набавци нове пољопривредне механизације и опреме у износу до 40% цене без ПДВ-а а не више од 100.000,00 динара по мери ( сектори: млеко, месо поврће, воће, пчеларство и остала ратарска производња).

Средства предвиђена Конкурсом су намењена за пољопривредне произвођаче који испуњавају следеће услове:

* Носиоци су регистрованог и активног пољопривредног газдинства (активан статус у складу са правилником ,,Сл. Гласник РС,, бр. 17/13) на територији општине Аранђеловац
* Извршена је набавка механизације и опреме од 15.07.2019. године до подношења захтева.
* Предметна механизација се налази на списку опреме и механизације у Програму мера подршке за спровођење пољопривредне политике и политике руралног развоја за подручје територије општине Аранђеловац за 2019.годину.
* Нема дуговања према општини по основу пореза на имовину

Пољопривредни произвођачи који конкуришу потребно је да доставе следећу документацију:

* Попуњен и потписан Захтев за доделу средстава мере подршке набавке пољопривредне механизације и опреме.

• Копију рачуна са потврдом о плаћању (фискални рачун или доказ о вирманском плаћању)

* Копију гарантног листа
* Извод из регистра пољопривредног газдинства образац бр.1
* Фотокопију личне карте
* Структуру биљне производње из РПГ-а (опционо у зависности од сектора )
* Структуру сточарске производње из РПГ-а (опционо у зависности од сектора)
* Потврду надлежног одељења за пореске послове о измиреним обавезама по основу локлних прихода ЈЛС

Пољопривредни произвођач корисник средстава мере подршке не може отуђити механизацију и опрему које је предмет ове мере минимум три године од добијања средстава , што прихвата потписивањем Изјаве из Захтева. Комисија ће након истека периода од најмање 24 а не више од 36 месеци извршити теренску проверу о постојању механизације и опреме, на узорку од 5% укупно одобрених захтева. Уколико власник не обезбеди доказ о постојању опреме и механизације општинска управа Аранђеловац ће на основу потписане Изјаве подносиоца захтева (корисника субвенције) поступити у складу са законом.

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр. 10,

Стара зграда општине, први спрат, лево крило, соба број 2.

Попуњен и потписан Захтев са потребном документацијом предаје се на писарници општине Аранђеловац у затвореној коверти на којој мора да пише, На предњој страни:

Општинска управа Аранђеловац, ул. Венац Слободе бр. 10

 Конкурс за меру подршке набавци пољопривредне механизације и опреме На задњој страни: Име, презиме и адреса подносиоца пријаве

Одлуке о додели мере подршке за набавку пољопривредне механизације и опреме доноси комисија за развој пољопривреде у 2020. години формирана од стране општинског Већа.

За одобрене захтеве средства ће се директно преносити на наменски рачун пољопривредног произвоћача (газдинства)

по спроведеном поступку утврђивања испуњености услова и доношења Одлуке Комисије.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати.

Конкурс је отворен од 29.06.2020.године и траје до 31.07. 2020 године.

Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

У случају да су средства не наменски коришћена или је документација лажно приказана у захтеву корисник мера подршке губи право на мере подршке у наредних 5 година.

Општинско Веће општине Аранђеловац